Uutisissa: Äidin rakkaus ja rohkeus.
Kun pahuus tunkeutui kirkkoon Texasissa, -
äiti suojeli lapsiaan heittäytymällä luotien eteen.
Lisäksi: Viimeinen kokoussarja.
Reinhard Bonnke vie evankeliumin Nigeriaan vielä kerran.
Hän toivoo sytyttävänsä tulen 150 miljoonaan ihmiseen.
Ja: Kristillinen järjestö auttaa sodan uhreja syvällä Syyriassa.
Järjestö saa apua yllättävältä taholta.
Hei ja tervetuloa uutisten pariin!
Olen George Thomas. Wendy Griffith on muissa tehtävissä.
Texasin kirkkoampuja halusi tappaa niin monta ihmistä kuin mahdollista.
Hän kutsui itseään ateistiksi.
Hän oli lähettänyt uhkausviestejä anoppinsa puhelimeen.
CBN:n kansallisen turvallisuuden kirjeenvaihtaja Erik Rosales -
selvitti ampujan taustat sekä hänen pitkän väkivaltahistoriansa.
Viranomaiset eivät vielä ole vahvistaneet, -
mikä oli Devin Kelleyn motiivi Texasin verisimmässä joukkoammuskelussa.
Poliisi sanoo, ettei motiivi liittynyt etnisyyteen eikä uskontoon.
Tutkijat sanovat, että taustalla on perhesyitä. Kelley jahtasi anoppiaan.
Näkymä kirkon sisällä on sanoinkuvaamattoman hirvittävä.
Katsottuaan videon kirkon sisätiloista viranomaiset uskovat, -
että ampuja halusi tappaa mahdollisimman monta ihmistä.
Anoppinsa takia hänen ei olisi tarvinnut tulla kirkkoon -
rynnäkkökiväärin ja 15 täyden lippaan kanssa. Hän toimi tarkoituksellisesti.
Poliisi kertoo, että 26-vuotias mies tappoi kaikki eteensä osuneet.
Paikalta löytyi satoja hylsyjä.
Kuolonuhreja oli 26. He olivat iältään 1,5―77-vuotiaita.
Kuolleista 14 on lapsia, heidän joukossaan pastorin 14-vuotias tytär.
Pastori ja tämän vaimo olivat muualla.
Kaksi paikallista yritti pysäyttää tekijän.
Kunpa olisin päässyt paikalle nopeammin. En ole sankari.
Stephen Willeford yritti pysäyttää Kelleyn ampumalla -
ja lähti sitten Kelleyn perään naapurinsa kanssa.
Häntä kiitetään nyt avusta veriteon pysäyttämisessä.
Aina kun kuulin laukauksen, tiesin, että joku luultavasti menetti henkensä.
Pelkäsin kuollakseni.
Ruumiinavaus vahvisti Willefordin osuneen kahdesti.
Kolmas, osuma päähän oli itseaiheutettu.
Kelley soitti pakomatkalla isälleen, että häntä oli ammuttu, kertoo poliisi.
CBN News sai selville, että Kelley oli erotettu ilmavoimista vuonna 2014 -
saatuaan vuoden vankeustuomion -
vaimonsa ja tämän 11-kuisen pojan pahoinpitelystä.
Hän oli lyönyt lasta päähän voimalla, joka riittäisi kuolemaan tai vammaan.
Tuomion olisi pitänyt estää Kelleytä ostamasta aseita.
Ilmavoimat myöntää virheensä, jonka vuoksi tieto ei mennyt eteenpäin.
Erik Rosales, CBN News.
Kolme päivää veriteon jälkeen varapresidentti Pence puolisoineen -
vieraili Sutherland Springsissä.
He tapasivat selviytyjiä ja lohduttivat uhrien perheitä.
Haavoittuneiden ja surevien voima ja rohkeus tekivät Penceen vaikutuksen.
Illalla Pence ja Texasin kuvernööri Greg Abbott -
osallistuivat rukoushetkeen menehtyneiden muistoksi.
Pence sanoi, että kaupungin usko voittaa pimeyden, jota teko osoittaa.
Suremme surevien kanssa, mutta emme niin kuin ne, joilla ei ole toivoa.
Mikä ikinä olikaan taustalla.
Jos hyökkääjä halusi vaientaa uskon todistuksen, hän epäonnistui.
Tuon pikkukaupungin ja kirkon uskon ääni ja todistus -
kaikuu nyt ympäri maailman.
Pence sanoi kuulijoille, että Amerikka seisoo heidän rinnallaan -
ja muistaa tragedian uhreja.
Uhrien joukossa olivat Joann Ward ja kaksi hänen neljästä lapsestaan.
Hän käski vanhimman lapsensa Rihanaan piiloutua.
Sitten hän heittäytyi kolmen muun päälle lattialle.
Vonda Smith on Joannin ja perheen ystävä. Hän kertoi Efrem Grahamille -
tästä rohkeasta äidistä ja hänen uskostaan.
Vonda, mistä tunsit Joannin?
Tapasin Joannin muutettuani paikkakunnalle kolme vuotta sitten.
Aloimme jutella Facebookissa.
Koska tulimme toimeen niin hyvin, päätimme tavata porukalla.
Meitä oli keskusteluryhmässä muutama. Niin meistä tuli ystäviä.
Kuvailisitko, mitä hänelle ja hänen lapsilleen tapahtui sinä aamuna?
Se, mitä tiedän, on Rihanaan kertomaa.
Hän kertoi tapahtumista sairaalassa, jonne menin heti kuultuani uutiset.
Rihanaa kertoi: "Minua ei ammuttu niin kuin muita, -
koska äiti heitti minut lattialle ja minä menin piiloon."
Hän oli tietysti tosi järkyttynyt ja itki.
Hän jatkoi, että kun Joann oli lattialla, -
hän kahmaisi muut lapsensa, Rylandin, Emilyn ja Brooken, -
ja suojeli heitä omalla kehollaan.
En tiedä, missä he olivat ja miten se tapahtui, -
mutta hän kahmaisi heidät suojiinsa.
Hän oli mielestäni erittäin suuri sankari. Niin kuin vain äiti voi olla.
Joann uhrautui lastensa puolesta. Mutta sellainen äiti hän taisi olla.
Ehdottomasti. Kaikki hänet tunteneet tiesivät, että hän oli erinomainen äiti.
Hän ajatteli aina lastensa parasta.
Hän vietti aikaa heidän kanssaan. Hän otti lapsensa mukaan kaikkialle.
Hän ei ollut sellainen äiti, joka lähti ystäviensä kanssa lounaalle -
ja unohti lapsensa. Se ei ollut hänen tapaistaan.
Joann huolehti lapsistaan. Jos hän löysi siinä sivussa aikaa sinulle, -
pääsit hänen juttusilleen.
Hänen aviomiehensä oli kotona oltuaan yövuorossa.
Hänellä ja lapsilla on hirveää. Miten heidän puolestaan voisi rukoilla?
Hänen elämänsä on sirpaleina. Hän ottaa sen tosi raskaasti.
Pyytäkää voimaa, lohdutusta ja johdatusta.
Että Herra vetäisi hänet lähelle ja hän etsisi Jumalaa tässä kaikessa.
Sitä toivon. Että ihmiset kääntyisivät Herran puoleen. Hän on ainoa toivo.
Hän on ainoa pelastuksemme.
Hän ei ollut tämän pahuuden takana.
Elämme langenneessa maailmassa.
Se on, mitä se on. Paholainen on luikerrellut sisään
"Suurempi on se, joka on meissä, kuin se, joka on maailmassa."
Tahdon ihmisten muistavan sen.
Tämän pitäisi vetää heidät takaisin Luojan yhteyteen.
Tekijänsä yhteyteen. Pahuus on niin ilmeinen, -
ettei voi olla osa sitä. Sen pitäisi saada juoksemaan Jumalan luo.
Vonda Smith, kiitos, että annoit nimen kasvoille ja kerroit tapahtumista.
Texasin kuvernööri Greg Abbott julisti sunnuntain 12.11. rukouspäiväksi.
Pastori sanoi, että kirkko puretaan ja paikalle rakennetaan muistomerkki.
Lisää tietoa uhreista, selviytyjistä ja tekijää takaa-ajaneista sankareista -
on kotisivuillamme cbnnews.com.
Tulossa: Reinhard Bonnke on julistanut evankeliumia yli 50 vuotta.
Nyt hän järjestää viimeisen kokoussarjansa -
ja toivoo sen tuottavan hedelmää vuosikymmenien ajan.
Hanki Pat Robertsonin uusi opetus.
Kysy mitä tahansa. Niin ihmiset ovat tehneet.
Lukeeko saatana mieltämme? Totuus tuhkauksesta? Pahimmat synnit?
Tuli monta kysymystä.
Ryhdy CBN:n kumppaniksi. Saat Pat Robertsonin uuden opetuksen.
Oikean ja väärän raja hämärtyy monilla. Raamattu antaa ohjenuoran.
Yritän pysyä lähellä Jumalan Sanaa ja vastata Sanan pohjalta.
Raamatun vastaukset kysymyksiin mm. taloudesta, suhteista, urasta, -
terveydestä ja hengellisestä hyvinvoinnista.
Mitä transsukupuolisuudesta sanotaan Raamatussa? - Hyvä kysymys.
Milloin on paikallaan katkaista yhteys perheenjäseneen?
Kysy mitä vain. Raamatun vastauksia elämän visaisimpiin kysymyksiin.
Soita niin saat englanninkielisen opetuslevyn.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Hei taas! Reinhard Bonnke on omistanut koko elämänsä -
evankeliumin julistamiselle ja tuonut miljoonia Kristuksen luo.
Bonnke käynnisti jäähyväiskokous- sarjansa Lagosissa Nigeriassa 8.11.
Peter Wooding kertoo, -
että Bonnke ojentaa evankeliumin soihdun uudelle sukupolvelle.
Reinhard Bonnke on julistanut evankeliumia Afrikassa 50 vuotta.
Hän odottaa, että jäähyväiskokoussarjalla -
tulee olemaan valtava vaikutus Nigeriassa.
Seuraavina viitenä iltana odotetaan suurta väkijoukkoa -
kuuntelemaan arvostetun saksalaisen evankelistan viimeistä kokoussarjaa.
Me kytkeydymme Jeesukseen Kristukseen.
Hän on elämä keskuudessamme.
Hän löytää sinut, missä oletkin.
Ketään ei unohdeta.
Tuhannet halusivat saarnan jälkeen ottaa vastaan Kristuksen.
Christ for All Nations -järjestön johtoon noussut Daniel Kolenda -
rukoili monien parantumisen puolesta. Mitä Lagosissa on tapahtunut -
17 vuotena Bonnken edellisten kokousten jälkeen?
3,5 miljoonaa ihmistä otti vastaan Kristuksen vuonna 2000.
On ilmiselvää, että heillä on vielä tänäänkin evankeliumin nälkä.
Se on enemmän kuin kohtaaminen. Pyhä Henki toimii väkevällä tavalla.
Minulla on monia todistuksia.
Minulla oli sydänvaivoja. Vasen korva oli kuuro.
Se avautui, kun Jumalan mies rukoili.
Jeesus on Herra iäti. Haluan Jumalan voitelun.
Tulin kohtaamaan Jumalaa.
Ei ole monia kokouksia, joissa voi tuntea Jumalan läsnäolon.
Joissain kokouksissa tuntee Jumalan raa'an läsnäolon.
Tulin taas saamaan Jumalalta niin paljon kuin voin.
Bonnke kehotti kaikkia, jotka kaipaavat Jumalan voitelua, -
uskomaan Jumalaan, niin Jumala antaa sen. Tulin uskossa.
Bonnken julistustyön aikakausi päättyy.
Täyttääkö viimeinen kokoussarja odotukset?
Peter Wooding, Global News Alliance, Lagos, Nigeria.
Kiitos, Peter. Voimakas taifuuni aiheutti tuhoja Vietnamin rannikolla.
Ainakin 106 ihmistä kuoli. Tuhannet menettivät kotinsa.
CBN-avustustiimit toimittivat apua eristyksissä oleville alueille.
Lucille Talusan jatkaa Da Nangista Vietnamista.
Trooppinen myrsky Damrey oli Vietnamin voimakkain 16 vuoteen.
Se riepoi maan etelä- ja keskiosia.
Myös Da Nang kärsi tuhoja.
Se isännöi tämänvuotista talousliitto APECin kokousta.
Ainakin 106 ihmistä kuoli. Tuhannet jäivät kodittomiksi.
Rankkasateet aiheuttivat tulvia. Monet kylät jäivät eristyksiin.
Tulvan keskellä sinnittelevät olivat huojentuneita kuultuaan, -
että Vietnamin CBN-tiimi riensi tuomaan ruokaa ja juomavettä.
Vietnamin CBN-katastrofiavun koordinaattori Chau Lieu sanoo, -
että avustuksia vietiin soutuveneillä. Hän sanoo, -
että kyläläiset olivat kiitollisia: CBN-tiimit olivat ensimmäisiä auttajia.
Vesi nousi näin paljon tässä hallinto- rakennuksessa ja muualla alueella.
Vasta neljän päivän kuluttua tulvavedet olivat vetäytyneet.
Nyt tuhon jälkiä siivotaan.
CBN-tiimit vievät tulvan uhreille -
mm. ruokaa, vettä sekä rahaa, jotta asukkaat pääsevät jaloilleen.
Chau Lieu sanoo, että nyt voidaan osoittaa rakkautta ihmisille, -
jotka pääosin ovat köyhiä viljelijöitä.
Hän sanoo: "Koska Vietnam on kommunistinen maa, -
avoin evankeliointi on kielletty. Mutta sanon ihmisille auttavani heitä, -
koska rakastan Kristusta ja Hän lähetti minut, koska Hän rakastaa heitä."
Lucille Talusan, CBN News, Da Nang, Vietnam.
Luvassa: Kristillinen järjestö parantaa sodan haavoja Syyriassa.
Ihmeellinen apu työn taustalla.
Hanki Pat Robertsonin uusi opetus "Ask Anything".
Jos ei anna täysiä kymmenyksiä, eikö saa täyttä siunausta? - Hyvä kysymys.
Puhuuko Jumala korvin kuultavasti?
Kuule vastaukset kysymyksiin mm. taloudesta, suhteista, urasta, -
terveydestä ja hengellisestä hyvinvoinnista.
Ihmisiä kiinnostaa, mitä Jumala sanoo. - Kysy mitä vain.
Saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Hei taas! Esitämme teille nyt raportin yksinoikeudella.
Saimme kurkistaa Israelin puolustus- voimien salaiseen tehtävään.
Kuten Chris Mitchell raportoi, kyse on ainutlaatuisesta työstä, -
joka yhdistää Israelin puolustusvoimat ja kristillisen järjestön -
Syyrian sodan kauheuksissa.
On keskiyö Golanin kukkuloilla.
Israelilaissotilaat vievät toivoa lääketarvikkeiden muodossa -
pitkän ja verisen sisällissodan uuvuttamille syyrialaisille.
Heidän kumppaninsa on kristillinen Frontier Alliance Intl. -järjestö FAI.
Tuemme Israelin valtiota ja rakastamme juutalaisia.
Saamme järjestönä lievittää Syyrian kriisiä Israelista käsin -
Israelin armeijan avulla.
Tri Sally Parsons ja traumahoitaja Debbie Dennison -
palasivat syyrialaiskylästä seitsemän viikon työjaksolta.
Matka taisi olla pitkä. - Kaikki meni hyvin
Traumapotilaita oli paljon. Taas yksi päävamma.
Naiset palvelivat väliaikaissairaalassa.
Miksi lähditte sinne? - Herra käskee mennä kaikkiin kansoihin.
Koin vahvan henkilökohtaisen kutsun.
30 vuotta kirurgina toiminut Parsons joutui tekemään outoja toimenpiteitä.
Kun tiimi ei tiennyt mitä tehdä, he rukoilivat ja katsoivat YouTubesta.
Montako viiltoa? Montako aitiota? - Luultavasti kaksi.
Nyt leikataan ihoa. He menevät sisään lateraalisti.
Katsoimme YouTube-videon sektiosta. Teimme perässä. Rukoilin paljon.
Parsons ei ollut aiemmin tehnyt sektioita. Syyriassa hän teki viisi.
Kun ensimmäinen vauva syntyi, tunsin hänen kätensä kädessäni.
Kun näimme sodan keskellä uutta elämää, se auttoi jaksamaan.
Se oli uskomaton siunaus.
Dennison löysi salaista kauneutta huivien alta.
Naiset riisuivat burkansa tutkimushuoneessa.
Se tuntui ihmeelliseltä.
Naisten peitetty kauneus pääsi esiin.
Hän ei ollut enää persoonaton.
Hän oli nainen, jolla oli elämä ja lapsia.
Kohtasimme heidän loistonsa, kauneutensa ja kipunsa.
Se oli minulle ihmeellinen kokemus.
Vaikeimmat tapaukset lähetettiin Israeliin.
Tehtävä on osa Hyvä naapuri -ohjelmaa, -
jossa Israel vie rajan yli ruokaa, polttoainetta, vettä ja lääkintäapua.
Tähän mennessä yli 5 000 syyrialaista on saanut hoitoa Israelin sairaaloissa.
Majuri Sergei on Hyvä naapuri -ohjelman johtava lääkintäupseeri.
Miksi teette tätä? - Vastaus on yksinkertainen.
Jos naapurini näkee nälkää, minun on pakko auttaa.
He elävät erittäin vaikeissa olosuhteissa.
Tämä on minun mahdollisuuteni auttaa heitä.
Olen ylpeä tästä työstä.
En tiedä maailmassa toista armeijaa, joka auttaa vihollistaan -
rakentaakseen naapuruussuhdetta.
Israelin armeija sanoi sodan puhjettua 5―6 vuotta sitten: -
"Laitetaan politiikka syrjään ja rakennetaan naapuruussuhteita -
olemalla hyvä naapuri."
Olen ylpeä siitä, mitä olemme saavuttaneet.
Kiitän FAI-järjestöä, joka tuo terveydenhuollon ammattilaisia -
auttamaan syyrialaisia. Työ ei ole helppoa.
Minä israelilaisena olen ylpeä saadessani olla tällä paikalla.
Haavoittuneista valtaosa tuodaan Israelissa Naharian sairaalaan.
Jututimme syyrialaisia miehiä, -
jotka saivat terveyden sekä uudistuneen sydämen.
Emme paljasta henkilöllisyyksiä.
Israelissa asenteeni israelilaisiin muuttui täysin.
Minulle oli opetettu, että Israel on paha vihollinen.
Nyt tiedän, että asia on päinvastoin.
Kiitän Allahia, että pääsin Israeliin ajoissa. Muuten olisin kuollut.
Tiimi muutti tämän miehen käsityksen kristityistä.
Aiemmin pidin kristittyjä pahoina.
Huomasin, että he ovat hyviä ihmisiä ja he auttoivat minua.
Syyriassa he näkivät tynnyripommeja. He juoksivat pommisuojaan 60 kertaa.
He näkivät myös venäläishävittäjän.
Tiedostin, että saatan kuolla siellä, -
mutta ajattelin, että jos Jumala kutsuu minut sinne, Hän varjelee minua.
Täytyy laskea hinta. "Rakastanko lähimmäistä niin paljon, -
että olen valmis kuolemaan?" Vastaukseni oli "kyllä".
Thomas pitää heitä sankareina.
He ovat uhrautuvia, epäitsekkäitä Kristuksen kaltaisia ihmisiä.
He ovat niitä heprealaiskirjeen ihmisiä, jotka ovat liian hyviä maailmalle.
Syyriassa on vuorossa nyt toinen tiimi.
Yhteisprojekti kasvaa. Thomas sanoo, että kristityt voivat auttaa.
Ensinnäkin rukoilkaa. "Pyytäkää elon herralta työmiehiä", sanoi Jeesus.
Toiseksi rohkaisen terveydenhuollon ammattilaisia tulemaan.
Tarvitsemme tiimiimme niitä, jotka pärjäävät tällaisissa olosuhteissa.
Osa uskoo tämän tuovan rauhaa: -
juutalaiset auttavat kristittyjä auttamaan muslimeja.
Ihmiset ovat ihmisiä, olivatpa he muslimeja, kristittyjä tai juutalaisia.
He ovat miehiä ja naisia, joilla on samat tarpeet, kivut ja haavat.
He tarvitsevat yhtälailla rakkautta.
Kaikki reagoivat rakkauteen raja-aidoista välittämättä.
Kristittyinä menimme yhteisöön, jossa meitä ei tunnettu.
Vihamielisyydellä kristittyjä kohtaan on siellä pitkä historia.
Kun osoitimme rakkautta, meidät otettiin vastaan avoimesti.
Chris Mitchell, Naharian sairaala, Pohjois-Israel.
Fantastista. Jaa juttua sukulaisille ja ystäville.
Mene CBN Newsin kotisivuille ja jaa juttua Facebookissa ja Twitterissä.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää kivoja asioita, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Sunnuntai 12.11. oli kansainvälinen rukouspäivä vainottujen puolesta.
Vainotut kristityt pyytävät uskovia usein vain rukoilemaan puolestaan.
Marttyyrien ääni-, Open Doors- ja useat muut vastaavat pyyntöön.
Ne rohkaisevat maailman seurakuntia rukoilemaan, -
että Jumala antaa vainotuille lisää uskoa ja kestävyyttä.
Lisätietoja saa kotisivuiltamme osoitteesta cbnnews.com.
Tässä olikin kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz